       Z A P I S N I K

s 3. sjednice Vijeća Gradske  četvrti Stenjevec
održane 24. kolovoza 2021. u 18,00 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  19 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Danijel Perić, Dubravka Rusan, Davor Stanković, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: nema
OSTALI NAZOČNI: Damir Horvat – predstavnik stanara zgrade u Ulici Ivane Brlić Mažuranić, Kristina Starčević – voditeljica, Jadranka Gobac – stručna referentica, Matija Grilec – vježbenik, 
Predsjednik je pozdravio nazočne i otvorio raspravu o verifikaciji Zapisnika s 2.sjednice Vijeća Gradske četvrti Stenjevec.
Nije bilo prijavljenih za raspravu. 
 Predsjednik je zaključio raspravu i  predložio glasovanje o verifikaciji Zapisnika.  
Konstatira se da je jednoglasno s 19 glasova „za“  verificiran Zapisnik s 2. sjednice VGČ 
Stenjevec. 
Predsjednik je iznio prijedlog dnevnog reda i otvorio raspravu o prijedlogu. 

Nije bilo prijavljenih za raspravu, pa je predsjednik stavio prijedlog dnevnog reda na glasovanje. 
Konstatira se da je jednoglasno s 19 glasova „za“ usvojen slijedeći:

                              
DNEVNI RED:
1. Prijedlog zaključka o izmjeni Plana komunalnih aktivnosti Gradske četvrti Stenjevec za 2021.

2. Prijedlog zaključka o imenovanju člana školskog odbora za gimnaziju Lucijana Vranjanina

3. Prijedlog zaključka o imenovanju članova Stožera civilne zaštite
4. Prijedlog zaključka o osnivanju radnih tijela Vijeća

5. Prijedlog zaključka o raspisivanju javnog natječaja za k.č. 2863/2, 2863/3 i 2863/4 sve k.o.Stenjevec

6. Prijedlog zaključka o postavljanju kanalica (rampi) za bicikle na stepeništu željezničkog pothodnika Vrapče

7. Prijedlog zaključka o postavljanju uzdignute plohe, ulica Oranice kbr. 64

8. Prijedlog zaključka o postavljanju prometnog znaka, ulica Mestinjski put

9. Prijedlog zaključka o održavanju kulturnog događaja na Dječjem trgu (Špansko-jug)

10. Prijedlozi zaključaka- davanje mišljenja prema članku 86. Statuta Grada Zagreba

11. Informacije, pitanja i prijedlozi
Točka 1. 

Prijedlog zaključka o izmjeni Plana komunalnih aktivnosti Gradske četvrti Stenjevec za 2021.

Predsjednik je uvodno obrazložio prijedlog Zaključka. Dao je riječ voditeljici Kristini Starčević. 

Kristina Starčević detaljnije je obrazložila stavke u kojima je došlo do promjena. 
Predsjednik je otvorio raspravu. 

U raspravi su sudjelovali Ivana Kukor, Marin Živković, Marijana Nodilo, Franjo Vrbić, Maja Mucko i Davor Stanković. 

Nakon provedene rasprave predsjednik je predložio glasovanje o prijedlogu.

Konstatira se da je većinom glasova i to s 12 glasova „za“, 6 glasova „protiv“ i 1 suzdržanim usvojena izmjena Plana komunalnih aktivnosti Gradske četvrti Stenjevec za 2021. i nalazi se u prilogu Zapisnika.
Točka 2. 

Prijedlog zaključka o imenovanju člana školskog odbora za gimnaziju Lucijana Vranjanina

Predsjednik je uvodno obrazložio točku dnevnog reda i predložio članicu Vijeća Dubravku Rusan za članicu školskog odbora Gimnazije Lucijana Vranjanina. Otvorio je raspravu. Nije bilo prijavljenih za raspravu. Pročitao je prijedlog zaključka i predložio glasovanje. 
Konstatira se da je sa 12 glasova „za“ i 7 glasova „protiv“ usvojen slijedeći: 
      




 Z A K LJ U Č A K 

Vijeće Gradske četvrti Stenjevec predlaže da se u školski odbor gimnazije Lucijana Vranjanina imenuje članica Vijeća, gospođa Dubravka Rusan.
Točka 3.

Prijedlog zaključka o imenovanju članova Stožera civilne zaštite

Predsjednik je upoznao nazočne da Vijeće u Stožer Civilne zaštite treba imenovati tri člana. 

Predložio je stanku od 5 minuta kako bi se dogovorili prijedlozi. Otvorio je raspravu.

U raspravi su sudjelovali Danijel Perić, Davorka Horvat, Hana Miljanić. 

Stanka od 5 minuta.

Predsjednik je nastavio s vođenjem sjednice i pozvao nazočne da iznesu prijedloge. Nije bilo prijedloga pa je predsjednik pozvao nazočne da se jave za Stožer CZ ukoliko su zainteresirani. 
Javili su se Hana Miljanić, Davorka Horvat i Davor Stanković. 

Predsjednik je pročitao prijedlog zaključka i predložio glasovanje o prijedlogu. 

Konstatira se da je većinom glasova i to s 18 glasova „za“ i 1 „suzdržanim“ usvojen slijedeći: 

ZAKLJUČAK


o imenovanju članova Stožera civilne zaštite Gradske četvrti Stenjevec

1. U Stožer civilne zaštite Gradske četvrti Stenjevec imeniju se:

· za načelnika: predsjednik Vijeća Gradske četvrti Stenjevec;

· za zamjenika načelnika: potpredsjednica Vijeća Gradske četvrti Stenjevec;

· za članove:

· Davor Stanković, član Vijeća Gradske četvrti Stenjevec;

· Hana Miljanić; članica Vijeća Gradske četvrti Stenjevec;

· Davorka Horvat; članica Vijeća Gradske četvrti Stenjevec;

· Zvonimir Petrinić, Vatrogasna zajednica Grada Zagreba

· Matija Hrastovski, Gradsko društvo Crvenog križa Zagreb.

2. Ovaj će zaključak biti objavljen u Službenom glasniku Grada Zagreba.

Točka 4. 
Prijedlog zaključka o osnivanju radnih tijela Vijeća
Predsjednik je predložio osnivanje tri radna tijela i to za promet, društvena pitanja i komunalna pitanja,prostorno uređenje i okoliš. Naveo je prijedloge članova za radna tijela i predložio oporbi da daju svoje prijedloge. 

U radno tijelo za komunalna pitanja javio je Franjo Vrbić, u radno tijelo za društvena pitanja javio se Danijel Perić, a u radno tijelo za promet javila se Daniela Tomazić. 

Kristina Starčević pročitala je konačni prijedlog sastava radnih tijela VGČ Stenjevec. 

Predsjednik je predložio glasovanje o prijedlogu.

Konstatira se da je jednoglasno s 19 glasova „za“ usvojen slijedeći:

Z A K LJ U Č A K
o osnivanju stalnih radnih tijela Vijeća Gradske četvrti Stenjevec

I.

Vijeće Gradske četvrti Stenjevec ovim aktom osniva svoja stalna radna tijela.

II.

Nazivi i djelokrug rada pojedinih radnih tijela, te njihov sastav je slijedeći:

1. Radno tijelo za promet:

Goran Furdek

Marin Živković

Marijana Nodilo

Davor Stanković

Gabriela Tomazić

2. Radno tijelo za društvena pitanja (obrazovanje, kultura i sport, za mlade i socijalno osjetljive): 

Davorka Horvat

Dina Vozab

Hana Miljanić

Sara Vučić

Danijel Perić
3.Radno tijelo za komunalna pitanja, prostorno uređenje i okoliš:


Ivan Zelenić


Dubravka Rusan


Tin Dukanović


Maja Mucko


Franjo Vrbić

Točka 5. 
Prijedlog zaključka o raspisivanju javnog natječaja za k.č. 2863/2, 2863/3 i 2863/4 sve k.o.Stenjevec
Predsjednik je dao uvodno obrazloženje o točki dnevnog reda i upoznao nazočne da se o ovom zahtjevu već raspravljalo u prošlom sazivu Vijeća. Otvorio je raspravu. 

U raspravi su sudjelovali Ivana Kukor, Franjo Vrbić, Marijana Nodilo, Ivica Marić i Davor Stanković.

Nakon provedene rasprave predsjednik je pročitao prijedlog zaključka i predložio glasovanje o prijedlogu. 

Konstatira se da je većinom glasova i to sa 17 glasova „za“ i 2 glasa „protiv“ usvojen slijedeći: 

Z A K LJ U Č A K

Vijeće Gradske četvrti Stenjevec  nije suglasno  s prijedlogom da se raspiše javni natječaj za k.č. 2863/2, 2863/3 i 2863/4 sve k.o. Stenjevec.

Vijeće Gradske četvrti Stenjevec u planovima i programima za 2021. godinu nema predviđena sredstava za bilo kakvu vrstu radova na navedenim katastarskim česticama, ali je moguće da će uređivanje istih  biti uvršteno u  Plan komunalnih aktivnosti Gradske četvrti Stenjevec u narednom razdoblju.
Točka 6.
Prijedlog zaključka o postavljanju kanalica (rampi) za bicikle na stepeništu željezničkog pothodnika Vrapče
Predsjednik je uvodno obrazložio prijedlog. Otvorio je raspravu.

Nije bilo prijavljenih za raspravu pa je predsjednik pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći: 
Z A K L J U Č A K
Vijeće Gradske četvrti Stenjevec traži od Gradskog ureda za prostorno uređenje, izgradnju grada, graditeljstvo, komunalne poslove i promet, Sektora za promet postavljanje kanalica (rampi) za bicikle na stepeništima željezničkog pothodnika Vrapče, i to na 3 lokacije: 

· Aleja Bologne-smjer Zaprešić, izlaz iz pothodnika na istočnu stranu

· Bočni izlaz iz pothodnika na željezničko stajalište-jug (smjer Gl. Kolodvor)

· Izlaz iz pothodnika na Samoborsku cestu

Točka 7.
Prijedlog zaključka o postavljanju uzdignute plohe, ulica Oranice kbr. 64
Predsjednik je uvodno obrazložio prijedlog zaključka. Otvorio je raspravu. 

Nije bilo prijavljenih za raspravu. Pročitao je prijedlog zaključka i predložio glasovanje o prijedlogu. 
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec suglasno je s postavljanjem uzdignute plohe na obilježenom pješačkom prijelazu u ulici Oranice kod kbr. 64 (kod starog bolničkog groblja), uz postavljanje dodatne svjetlosne signalizacije radi bolje vidljivosti pješačkog prijelaza.
Točka 8. 

Prijedlog zaključka o postavljanju prometnog znaka, ulica Mestinjski put
Predsjednik je uvodno obrazložio prijedlog zaključka. Otvorio je raspravu. Nije bilo prijavljenih za raspravu. 

Predsjednik je pročitao prijedlog zaključka i predložio glasovanje o prijedlogu. 
Konstatira se je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec suglasno je s postavljanjem znaka ¨Cesta s jednosmjernim prometom¨ na dijelu ulice Mestinjski put od Majurečkog puta do Šumećanskog puta.
Točka 9. 

Prijedlog zaključka o održavanju kulturnog događaja na Dječjem trgu (Špansko-jug)

Predsjednik je dao riječ Davorki Horvat kako bi obrazložila prijedlog akta. 

Davorka Horvat upoznala je nazočne da će se održati dvije predstave na Dječjem trgu i trgu 101. Brigade u MO Špansko jug  kako bi se na području gradske četvrti pokrenula neka kulturna događanja kojih do sad, izuzev nekih pojedinačnih inicijativa, nije bilo. 
Predsjednik je naveo da je osnovna ideja ove akcije da Centar za kulturu pokrene aktivnosti na području GČ Stenjevec jer za sada ne djeluje na tom području. Otvorio je raspravu. Kako nije bilo prijavljenih za raspravu predsjednik je pročitao prijedlog zaključka i predložio glasovanje o prijedlogu. 
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec podržava prijedlog članice Vijeća Davorke Horvat o održavanju dviju predstava ¨Moj slučaj¨(o životu Vlade Gotovca) i ¨Niske pobude i visoke pete¨ (ulična cirkuska predstava)- 17. i 24. rujna 2021. godine na Dječjem trgu i Trgu 101. brigade u Španskom.

Namjera je da se predstavama potakne interes za kulturna događanja u Gradskoj četvrti Stenjevec koja uvelike nedostaju.

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet, Odjela za korištenje javnih površina, izdavanje potrebnih dozvola potrebnih za održavanje predstava.
Točka 10.
Prijedlozi zaključaka- davanje mišljenja prema članku 86. Statuta Grada Zagreba
Predsjednik je dao riječ Marinu Živkoviću kako bi uvodno obrazložio točke koje će biti na dnevnom redu na slijedećoj sjednici Skupštine. 

Marin Živković obrazložio je točke, a nakon toga predsjednik je predložio glasovanje o prijedlozima zaključaka. 

10.1. 

Konstatira se da je jednoglasno s 19 glasova „za“ usvojen slijedeći: 
Z A K LJ U Č A K

Vijeće Gradske četvrti Stenjevec je suglasno s prijedlogom Odluke o osnivanju Savjeta za socijalnu skrb.

10.2.
Konstatira se da je većinom glasova i to s 12 glasova „za“ i 7 „protiv“ usvojen slijedeći: 

Z A K LJ U Č A K
Vijeće Gradske četvrti Stenjevec je suglasno s prijedlogom Odluke o dopuni Odluke o novčanoj pomoći za roditelja odgojitelja.
10.3.
Konstatira se da je većinom glasova i to sa 17 glasova „za“ i 2 glasa protiv usvojen slijedeći: 
Z A K LJ U Č A K

Vijeće Gradske četvrti Stenjevec je suglasno s prijedlogom odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
10.4. 

Konstatira se da je većinom glasova i to s 14 glasova „za“, 3 „suzdržana“ i 2 glasa „protiv“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom o izmjeni Zaključka o podmirivanju računa i nadoknadi iznosa plaćenih računa za električnu energiju građanima korisnicima stambenih kontejnera u koje su smješteni nakon potresa na području Grada Zagreba
10.5. 

Konstatira se da je većinom glasova i to s 15 glasova „za“ i 4 glasa „protiv“ usvojen slijedeći: 

Z A K LJ U Č A K
Vijeće Gradske četvrti Stenjevec je suglasno s prijedlogom o uvjetima i načinu dodjele novčane pomoći građanima Grada Zagreba za štete na osobnim automobilima oštećenim u potresu na javnim površinama u Gradu Zagrebu
10.6.

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom odluke o izmjeni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza.
10.07.
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom zaključka o sklapanju Dodatka br. 1 Ugovoru UP.02.2.2.06.0246, "Mreža za mlade za socijalno uključivanje" u okviru poziva "Širenje mreže socijalnih usluga u zajednici – FAZA I".
10.08. 
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom zaključka o izmjeni Zaključka o osnivanju Povjerenstva za izradu, provedbu i praćenje programa za suzbijanje korupcije za Grad Zagreb.
10.09.
Konstatira se da je s 12 glasova „za“, 5 glasova „protiv“ i 3 „suzdržana“ usvojen slijedeći:

Z A K LJ U Č A K
Vijeće Gradske četvrti Stenjevec je suglasno s prijedlogom odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije.
10.10.
Konstatira se da je sa 17 glasova „za“ i 2 „suzdržana“ usvojen slijedeći:





Z A K LJ U Č A K

Vijeće Gradske četvrti Stenjevec suglasno je s prijedlogom Odluke o raspoređivanju sredstava za redovito godišnje financiranje političkih stranaka.

10.11.

Konstatira se da je s 12 glasova „za“, 4 glasa „protiv“ i 3 „suzdržana“ usvojen slijedeći:

Z A K LJ U Č A K

Vijeće Gradske četvrti Stenjevec je suglasno s prijedlogom Odluke o izmjenama i dopunama Odluke o prihvaćanju prijenosa osnivačkih prava ustanove Zoološki vrt grada Zagreba s trgovačkog društva Zagrebački holding d.o.o. na Grad Zagreb i obavljanju osnivačkih prava.
10.12.

Konstatira se da je s 15 glasova „za“, 4 glasa  i 4 „suzdržana“ usvojen slijedeći:

Z A K LJ U Č A K
Vijeće Gradske četvrti Stenjevec je suglasno s prijedlogom zaključka o sklapanju II. Aneksa Ugovoru o kupoprodaji nekretnina, reg. br. 150/2017-I od 20. 12. 2017.
10.13.
Konstatira se da je većinom glasova i to s 17 glasova „za“ i 2 glasa „protiv“ usvojen slijedeći: 

Z A K LJ U Č A K
Vijeće Gradske četvrti Stenjevec je suglasno s prijedlogom odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih
odbora.
10.14.

Konstatira se da je jednoglasno s 19 glasova „za“ usvojen slijedeći: 
Z A K LJ U Č A K

Vijeće Gradske četvrti Stenjevec je suglasno s prijedlogom Odluke o izmjenama i dopunama Odluke o davanju u zakup i na drugo korištenje površina javne namjene.
10.15.

Konstatira se da je većinom glasova i to s 15 glasova „za“ i 1 glasom „protiv“ i 3 „suzdržana“ usvojen slijedeći: 

Z A K LJ U Č A K

Vijeće Gradske četvrti Stenjevec je suglasno s prijedlogom zaključka o podizanju Spomenika slovenskom pjesniku dr. Franceu Prešernu.
Točka 11. 
Informacije, pitanja i prijedlozi 

Ivana Kukor postavila je pitanje kakvo je stanje vezano uz nadogradnju OŠ „Ante Kovačić“, zanima je da li postoji mogućnost uređenja parka za djecu s posebnim potrebama, navela je da se vezano uz park za pse treba tražiti sustavnije rješenje. Upozorila je na to da Tržnica Špansko nakon uređenja prokišnjava i trebalo bi nešto poduzeti po tom pitanju. Navela je da bi trebalo pokrenuti akciju uređenja Ulice Josipa Lončara i Kreše Golika jer su u katastrofalnom stanju, a tim se ulicama svaki dan prometuje velik broj vozila.
Ivica Marić je predložio da se na lokaciji u Španskom sjever na livadi ispod dalekovoda uredi groblje za kućne ljubimce. 

Dina Vozab obavijestila je nazočne o odgovoru na pitanje o uređenju javnog parka. 

Kristina Starčević navela je da je odgovor proslijeđen svim članovima Vijeća. 

Maja Mucko obavijestila je nazočne o trenutnom stanju vezano uz izgradnju bazena na području GČ Stenjevec.  Navela je da će zatražiti detaljni urbanistički plan za to područje – bazen, prometnica.  Zatražila je uvid u idejno rješenje. 
Davor Stanković naveo je treba uputiti pitanje vezano uz odvodnju u ulici Kopačevski put koju treba riješiti jer je u lošem stanju i nije funkcionalna. Zatražio je da se uputi pitanje da li će se prelazak preko pruge u Vrapču urediti ili će se zagraditi jer trenutno stanje predstavlja opasnost za pješake koji tamo prelaze prugu. 

Danijel Perić naveo je da ništa što je Vijeće usvojilo u zaključku vezano uz proslavu Velike Gospe nije poštovano. Zatražio je da se dostavi odgovor tko je organizator proslave. 
Predsjednik je odgovorio da je organizator Grad Zagreb, a prostore u zakup davao je koncesionar koji je odabran puno prije i nije bilo mogućnosti to u kratkom roku promijeniti. 

Marin Živković naveo je da je potrebno uputiti dopis GU za promet vezano uz ulicu Josipa Lončara koja je izrazito opasna za promet. Treba uputiti pitanje što se planira raditi na parceli južno od Bolničkog groblja u ulici Oranice preko puta Ulice Ivane Brlić Mažuranić. Naveo je da postoji niz problema oko nove zgrade na križanju ulica Oranice i Ivane Brlić Mažuranić i vezano uz to potrebno je poslati nekoliko upita u nadležne urede. 

Damir Horvat naveo je da je došao vidjeti kako funkcionira Gradska četvrt, ali i da postavi upite vezano uz okoliš zgrade na križanju ulice Ivane Brlić Mažuranić i ulice Oranice i istaknuo potrebu definiranja prometa u ulici Vrbovljanski put. 

Sva pitanja dostavit će se pismeno na službeni mail Gradske četvrti Stenjevec. 

Završeno u  20,30  sati.
Zapisničar:

Jadranka Gobac
Predsjednik

   Vijeća Gradske četvrti Stenjevec
Ivan Zelenić 

